የትንሳኤ በዓል ገበያ ምን ይመስላል?
በባሕር ዳር ያለው የገበያ ሁኔታ የተሟላ ጥንቃቄ አይስተዋልበትም፤ ከፊሎቹ ገዥዎች አፍና አፍንጫቸውን ለዚሁ ተግባር በተዘጋጀ መሸፈኛም በፎጣና ሌላም ቁራጭ ጨርቅ ሸፍነው ወደ እንስሳት ገበያ ሄደዋል፤ የንጽሕና መጠበቂያ ሳኒታይዘር ወይም አልኮል የያዙም ተመልክቻለሁ፡፡ ከፊሎቹ ደግሞ ሁሉን ነገር ለፈጣሪያቸው የሰጡ ይመስላሉ፤ በሌሎች ጥንቃቄም ይስቃሉ፡፡
በግ፣ ፍየል፣ ዶሮ፣ ከብት የሚሸጡት ደግሞ ምንም ዓይነት ጥንቃቄ ሲያደርጉ አልተመለከትኩም፡፡ አንዳንድ ሻጮች እንዲያውም ‘‘ተመሥገን፤ ያ ቀን አልፎ ለዚህ በቃን’’ ሲሉ ታዝቤያለሁ፡፡ ባለፈው የነበረው የ14 ቀናት የእንቅስቃሴ ገደብ መነሳት የኮሮና ወረርሽኙ የጠፋ አስመስሎታል፤ ትናንት አንድ ሰው በባሕር ዳር በቫይረሱ ተይዞ መገኘቱ እንኳ የፈጠረው አዲስ የጥንቃቄ ስሜእንደተረዳሁት አብዛኞቹ ሻጮች አርሶ አደሮች ናቸው፤ የማኅበራዊ ሚዲያም የሬዲዮና ቴሌቪዥንም ተጠቃሚ መሆናቸው አጠራጣሪ ነው፡፡ ቴሌቪዥን በኤሌክትሪክ ኃይል አለማግኘት እንደማይጠቀሙ እርግጠኛ መሆን ይቻላል፤ ራዲዮ ደግሞ በጥናት ባይደገፍም በብዙ አርሶ አደሮች ቤት ከጠፋ ቆይቷል፤ በተለይ የሞባይል ስልኮች በሚሞሪ የሙዚቃ አማራጮችን ይዘው መቅረባቸውና በየሳምንቱ ባትሪ ድንጋይ አለመጠየቃቸው ራዲዮን ከተመራጭነት ያሸሸው ይመስለኛል፡፡ በእርግጥ በብዙዎቹ አርሶ አደሮች ቤት ተማሪ ልጆች ይኖሩና መጠነኛ መረጃዎችን ያደርሷቸው ይሆናል፤ ነገር ግን ከጥንቃቄያቸው ሲታይ በቂ ግንዛቤ ስለወረርሽኙ አለመፈጠሩን ተረድቻለሁ፡፡